ΚΑΝΟΝΙΣΜΟΣ (ΕΚ) αριθ. 1804/94 ΤΗΣ ΕΠΙΤΡΟΠΗΣ της 22ας Ιουλίου 1994 που καθορίζει, για την περίοδο εμπορίας 1994/95, την ελάχιστη τιμή που καταβάλλεται στους παραγωγούς για τις τομάτες καθώς και το ποσό της ενίσχυσης στην παραγωγή για τα μεταποιημένα προϊόντα με βάση τις τομάτες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 549/94 της Επιτροπής (2), και ιδίως το άρθρο 4 παράγραφος 4 και το άρθρο 5 παράγραφος 5,

Εκτιμώντας:

ότι ο κανονισμός (ΕΟΚ) αριθ. 668/93 του Συμβουλίου της 17ης Μαρτίου 1993 σχετικά με τη θέσπιση ενός ορίου για τη χορήγηση της ενίσχυσης στην παραγωγή μεταποιημένων προϊόντων με βάση τις τομάτες (3), καθόρισε τις ποσότητες που μπορούν να εισπράττουν ενίσχυση από την περίοδο 1993/94-

ότι ο κανονισμός (ΕΟΚ) αριθ. 1206/90 του Συμβουλίου (4), όπως τροποποιήθηκε από τον κανονισμό (ΕΟΚ) αριθ. 2202/90 (5), καθορίζει τους γενικούς κανόνες του καθεστώτος ενισχύσεως στην παραγωγή στον τομέα των μεταποιημένων προϊόντων-

ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 426/86, η ελάχιστη τιμή που καταβάλλεται στους παραγωγούς πρέπει να καθορίζεται με βάση την ελάχιστη τιμή που ίσχυε κατά την προηγούμενη περίοδο εμπορίας, την εξέλιξη της τιμής βάσης στον τομέα των οπωροκηπευτικών και την ανάγκη να εξασφαλιστεί η ομαλή διάθεση των νωπών προϊόντων προς διάφορους προορισμούς, συμπεριλαμβανομένου του εφοδιασμού της βιομηχανίας μεταποίησης- ότι, κατ' εφαρμογή του άρθρου 4 παράγραφος 1 τελευταίο εδάφιο του προαναφερθέντος κανονισμού, από την περίοδο εμπορίας 1992/93, η ελάχιστη τιμή που πρέπει να καταβάλλει ο παραγωγός θα πρέπει να προσαρμόζεται ανάλογα με την περιεκτικότητα σε ξηρά ύλη της πρώτης ύλης που χρησιμοποιείται για την παρασκευή τοματοπολτού, χυμού τομάτας και τομάτας σε νιφάδες-

ότι ο κανονισμός (ΕΟΚ) αριθ. 2022/92 της Επιτροπής (6) καθορίζει τις λεπτομέρειες εφαρμογής σχετικά με την καταβολή της ελάχιστης τιμής στον παραγωγό ορισμένων τοματών ανάλογα με την περιεκτικότητα σε ξηρή ύλη-

ότι, λόγω ελλείψεως αποφάσεως του Συμβουλίου για τον καθορισμό των τιμών βάσεως των οπωροκηπευτικών έως το τέλος της περιόδου 1994/95, η Επιτροπή έλαβε, ιδίως υπόψη της για τον καθορισμό της ελάχιστης τιμής, τις προτάσεις της στο Συμβούλιο και τις τιμές που εγκρίθηκαν από το τελευταίο για τους τρεις πρώτους μήνες της περιόδου εμπορίας-

ότι το άρθρο 5 του κανονισμού (ΕΟΚ) αριθ. 426/86 ορίζει τα κριτήρια για τον καθορισμό του ποσού της ενίσχυσης στην παραγωγή- ότι πρέπει να ληφθεί, ιδίως, υπόψη το ποσό της ενίσχυσης που καθορίστηκε για την προηγούμενη περίοδο εμπορίας, προσαρμοσμένο κατά τρόπον ώστε να λαμβάνονται υπόψη η εξέλιξη της ελάχιστης τιμής που καταβάλλεται στους παραγωγούς και η διαφορά μεταξύ του κόστους της πρώτης ύλης στην Κοινότητα και του κόστους της πρώτης ύλης στις κύριες ανταγωνιστικές τρίτες χώρες- ότι, όσον αφορά τον τοματοπολτό, τις διατηρημένες ολόκληρες αποφλοιωμένες και μη αποφλοιωμένες τομάτες και τους χυμούς τομάτας, πρέπει να ληφθούν υπόψη η εξέλιξη των τιμών και ο όγκος των εξωτερικών συναλλαγών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1994/95:

α) η ελάχιστη τιμή που αναφέρεται στο άρθρο 4 του κανονισμού (ΕΟΚ) αριθ. 426/86, που καταβάλλεται στους παραγωγούς για τα προϊόντα που απαριθμούνται στο παράρτημα Ι

και

β) η ενίσχυση στην παραγωγή που αναφέρεται στο άρθρο 5 του εν λόγω κανονισμού, για τα προϊόντα που απαριθούνται στο παράρτημα ΙΙ,

καθορίζονται στα προαναφερόμενα παραρτήματα.

Άρθρο 2

Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος παρέχει στο κράτος μέλος που καταβάλλει την ενίσχυση στην παραγωγή, την απόδειξη ότι έχει πληρωθεί η ελάχιστη τιμή που καταβάλλεται στον παραγωγό.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 69 της 12. 3. 1994, σ. 5.

(3) ΕΕ αριθ. L 72 της 25. 3. 1993, σ. 1.

(4) ΕΕ αριθ. L 119 της 11. 5. 1990, σ. 74.

(5) ΕΕ αριθ. L 201 της 31. 7. 1990, σ. 4.

(6) ΕΕ αριθ. L 207 της 23. 7. 1992, σ. 9.

ΠΑΡΑΡΤΗΜΑ Ι

Ελάχιστη τιμή που καταβάλλεται στους παραγωγούς "" ID="1">Τομάτες που προορίζονται για τη μεταποίηση σε:"> ID="1">α) τοματοπολτό και χυμό τομάτας με περιεκτικότητα σε ξηρά ύλη άνω του 4,8 % και κάτω του 5,4 %> ID="2">8,028 (1)"> ID="1">β) διατηρημένες ολόκληρες αποφλοιωμένες και μη αποφλοιωμένες τομάτες ή κατεψυγμένες ολόκληρες αποφλοιωμένες τομάτες:"> ID="1">- της ποικιλίας San Marzano> ID="2">13,290"> ID="1">- της ποικιλίας Roma και άλλων παρόμοιων ποικιλιών> ID="2">10,224"> ID="1">γ) διατηρημένες μη ολόκληρες αποφλοιωμένες και μη αποφλοιωμένες τομάτες ή κατεψυγμένες μη ολόκληρες αποφλοιωμένες τομάτες> ID="2">8,028"> ID="1">δ) νιφάδες τομάτας με περιεκτικότητα σε ξηρά ύλη άνω του 4,8 % και κάτω του 5,4 %> ID="2">10,224 (1) "">

(1) Οι τιμές αυτές εφαρμόζονται κατά:

5 % αν η περιεκτικότητα σε διαλυτό ξερό εκχύλισμα είναι κατώτερη από 4,8 % αλλά ίση ή ανώτερη από 4 %-

+ 5 % αν η περιεκτικότητα σε διαλυτό ξηρό εκχύλισμα είναι ανώτερη του 5,4 %.

ΠΑΡΑΡΤΗΜΑ ΙΙ

Ενίσχυση στην παραγωγή "" ID="1">1. Τοματοπολτός με περιεκτικότητα σε ξηρά ύλη ίση ή ανώτερη από 28 % αλλά κατώτερη από 30 %> ID="2">25,879"> ID="1">2. Ολόκληρες αποφλοιωμένες τομάτες διατηρημένες σε χυμό τομάτας:"> ID="1">α) της ποικιλίας San Marzano> ID="2">9,305"> ID="1">β) της ποικιλίας Roma και παρόμοιων similaires> ID="2">6,562"> ID="1">3. Ολόκληρες αποφλοιωμένες τομάτες διατηρημένες σε νερό της ποικιλίας Roma και παρόμοιων ποικιλιών"> ID="2">5,578"> ID="1">4. Ολόκληρες μη αποφλοιωμένες τομάτες Roma και παρόμοιων ποικιλιών> ID="2">4,594"> ID="1">5. Κατεψυγμένες ολόκληρες αποφλειωμένες τομάτες:"> ID="1">α) της ποικιλίας San Marzano> ID="2">9,305"> ID="1">β) της ποικιλίας Roma και παρόμοιων ποικιλιών> ID="2">6,562"> ID="1">6. Διατηρημένες μη ολόκληρες αποφλοιωμένες τομάτες ή σε τεμάχια"> ID="1">7. Διατηρημένες μη ολόκληρες αποφλοιωμένες τομάτες> ID="2">4,594"> ID="1">8. Κατεψυγμένες μη ολόκληρες αποφλοιωμένες τομάτες"> ID="1">9. Νιφάδες τομάτας> ID="2">86,115"> ID="1">10. Χυμός τομάτας με περιεκτικότητα σε ξηρά ύλη ίση ή ανώτερη από 7 % αλλά κατώτερη από 12 %:"> ID="1">α) με περιεκτικότητα σε ξηρά ύλη ίση ή ανώτερη από 7 % αλλά κατώτερη από 8 %> ID="2">6,693"> ID="1">β) με περιεκτικότητα σε ξηρά ύλη ίση ή ανώτερη από 8 % αλλά κατώτερη από 10 %> ID="2">8,031"> ID="1">γ) με περιεκτικότητα σε ξηρά ύλη ίση ή ανώτερη από 10 %> ID="2">9,816"> ID="1">11. Χυμός τομάτας με περιεκτικότητα σε ξηρά ύλη κατώτερη από 7 %"> ID="1">α) με περιεκτικότητα σε ξηρά ύλη ίση ή ανώτερη από 5 %> ID="2">5,354"> ID="1">β) με περιεκτικότητα σε ξηρά ύλη ίση ή ανώτερη από 4,5 %, αλλά κατώτερη από 5 %> ID="2">4,239">